
Ақтөбе қаласының даму жоспарының құрылымы

1) Паспорт (негізгі сипаттамалары);
2) Даму пайымы;
3) Ағымдағы жағдайды талдау;
4) Негізгі бағыттар, мақсаттар, нысаналы индикаторлар, міндеттер, нәтижелер көрсеткіштері және ресурстар.



1. Паспорт (негізгі сипаттамалары)

	Атауы
	Ақтөбе қаласының 2026–2030 жылдарға арналған даму жоспары

	Қаланың негізгі сипаттамалары
	Ақтөбе қаласы-Ақтөбе облысының әкімшілік орталығы, сондай-ақ қалыптасып жатқан Ақтөбе агломерациясының орталығы.  Қаланың жер аумағы - 2,3 мың км². 
Қала ішінде Елек өзені және оның бірнеше салалары, ірі су объектілері: Ақтөбе, Қарғалы және Сазды су қоймалары ағып жатыр.  Солтүстік–батысында Мәртөк, солтүстік–шығысында Қарғалы, шығысында Хромтау, оңтүстігінде және оңтүстік–батысында Ақтөбе облысының Алға аудандарымен шектеседі. 
Әкімшілік-аумақтық құрылымы бойынша қаланың құрамына екі әкімшілік аудан кіреді. Бұл «Астана» ауданы және «Алматы» ауданы.
Ақтөбе тұрғындар саны бойынша Қазақстан қалалары арасында төртінші орында. 2025 жылғы 1 қаңтардағы жағдай бойынша тұрғыны 584,7 мың адамды құрады. Қалада 50-ден астам түрлі этностар өкілдері тұрады. 
Қаланың транзиттік әлеуеті жоғары. Қала аумағы арқылы «Батыс Еуропа–Батыс Қытай» халықаралық транзиттік дәлізі өтеді. 
Қала Орталық Азия мен Қазақстанның оңтүстік-шығыс бөлігін Батыс Қазақстан өңірлерімен, Оралмен, Ресейдің Еуропалық бөлігімен және Еуропа елдерімен байланыстыратын Республикалық маңызы бар авиациялық, автомобиль және теміржол магистральдарының бірнеше бағыттарының қиылысында орналасқан.
Қалада өнеркәсіп жақсы дамыған. Бұл сектор қала мен аймақ экономикасының өсуінің сенімді көзі болып табылады. Өндірілетін өнімнің шамамен 70%-ы: «СНПС-Ақтөбемұнайгаз» АҚ, «Ақтөбе хром қосылыстары зауыты» АҚ, «Қазхром ТҰК» АҚ кәсіпорындары-Ақтөбе ферроқорытпа зауыты, Оңтүстік Кемпірсай кен орнының хромит кендерін қайта өңдейтін кәсіпорындардың үлесіне тиесілі.
Металлургия мен химия өнеркәсібінен басқа қалада машина жасау, құрылыс индустриясы және тамақ өнеркәсібі дамыған. Ақтөбе қаласы-Батыс Қазақстанның ірі сауда орталығы. Қала экономикасының басым бағыттарының бірі шағын және орта кәсіпкерлікті дамыту болып табылады.

	Бағыттар, мақсаттар, нысаналы индикаторлар, міндеттер және нәтижелер көрсеткіштері:
	1. Ұлттық даму жоспарын іске асыру
Бірінші бағыт: өңір экономикасының өсуі және халықтың жайлы өмір сүруіне жағдай жасау 
Негізгі ұлттық индикаторлар: 
Инновация саласындағы белсенділік деңгейі.
Мақсат. Ұлттық инновациялық жүйені дамыту
Тапсырма. Экономикада инновацияларды белсенді енгізу
Негізгі ұлттық индикаторлар: 
Негізгі капиталға инвестициялар (НКИ).
Мақсат. Инвестицияларды тарту және елдің инвестициялық тартымдылығын арттыру үшін тұтас экожүйені қалыптастыру
Тапсырма. Экономиканың инвестициялық әлеуетін ашу
Негізгі ұлттық индикаторлар:
Негізгі капиталға салынған инвестициялардың (НКИ) жалпы көлеміндегі сыртқы инвестициялардың үлесі 
Нысаналы индикатор. Сыртқы негізгі капиталға инвестициялардың үлесі.
Негізгі ұлттық индикаторлар:
Ауыл шаруашылығы кешеніндегі өңделген өнімнің үлесі
Мақсат. АӨК субъектілерінің бәсекеге қабілеттілігін арттыру үшін жағдай жасау
Тапсырма. Ауыл шаруашылығы шикізатын қайта өңдеу өнімдерін өндіру үшін тауарлардың, жұмыстар мен көрсетілетін қызметтердің экономикалық қолжетімділігін арттыру
Нәтиже көрсеткіштері:
Етті қайта өңдеу үлесі; сүтті қайта өңдеу үлесі.
Негізгі ұлттық индикаторлар: 
Орналастыру орындарында қызмет көрсетілетін ішкі туристер саны. 
Мақсат. Ішкі туризмді дамыту үшін қолайлы туристік ортаны қалыптастыру  
Тапсырма. Бәсекеге қабілетті туристік индустрияны қалыптастыру    
Негізгі ұлттық индикаторлар: 
Орналастыру орындарымен қызмет көрсетілетін келуші туристер саны. 
Мақсат. Қазақстанның елдік туристік брендін қалыптастыру және оның оң имиджін қалыптастыру
Тапсырма. Шетелдік туристерді тарту

Екінші бағыт: Азаматтардың өмір сүру сапасы мен әл-ауқатын арттыру
Негізгі ұлттық индикаторлар: 
Табысы ең төменгі күнкөріс деңгейінен төмен/кедейлік шегінен төмен халықтың үлесі.
Мақсат. Халықты жұмыспен қамтуға жәрдемдесу және әлеуметтік қолдаудың атаулылығын күшейту
Тапсырма. Азаматтарды, оның ішінде жастарды жұмысқа орналастыру 
Нәтиже көрсеткіштері:
Жұмысқа орналастырылған азаматтардың, оның ішінде жастардың саны.
Негізгі ұлттық индикаторлар: 
Өңірлік стандарттар жүйесіне сәйкес әлеуметтік игіліктермен және қызметтермен қамтамасыз ету деңгейі, қала. 
Мақсат. Елді мекендердің типіне (қаласына, ауылына) және мөлшеріне (халық санына) байланысты объектілер мен көрсетілетін қызметтердің (игіліктердің) халыққа қолжетімділігінің ең төмен міндетті деңгейін қамтамасыз ету
Нысаналы индикаторлар: 
Өңірлік стандарттар жүйесіне сәйкес әлеуметтік игіліктермен және қызметтермен қамтамасыз ету деңгейі, қала. 
Тапсырма. Ауыл және қала тұрғындары үшін қолайлы орта құру
Нәтиже көрсеткіштері:
Дене шынықтырумен және спортпен шұғылданатын азаматтар санын жалпы халықтың 50% - на дейін жеткізу; жақсы және қанағаттанарлық жағдайда ішкі жолдардың үлесін ұлғайту; халықтың сумен жабдықтау қызметтерімен қолжетімділігін қамтамасыз ету; электр желілерінің тозуын азайту; жылумен жабдықтау желілерінің тозу деңгейі (халық саны бойынша есеп); халықтың газбен жабдықтау инфрақұрылымымен қамтамасыз етілуі; учаскелік полиция пункттерінің санын нормативтік деңгейге жеткізу; интернет желісіне қол жеткізуді қамтамасыз ету.
Негізгі ұлттық индикаторлар: 
Халықтың экологиялық өмір сапасына қанағаттану деңгейі.
Мақсат. Орман ресурстарын, жануарлар дүниесі ресурстарын, табиғи-қорық қоры объектілерін сақтау, ұтымды пайдалану және молықтыру
Нысаналы индикаторлар: 
Халықты қалдықтарды жинау және шығару жөніндегі қызметтермен қамтамасыз ету.
Негізгі ұлттық индикаторлар: 
Парниктік газдардың шекті көлемі, % (1990 жылғы деңгейге).
Мақсат. Қазақстан Республикасының төмен көміртекті дамуға көшуі
Нысаналы индикаторлар: 
Коммуналдық қалдықтарды қайта өңдеу және кәдеге жарату үлесі

Үшінші бағыт: басқа мақсаттар.
Мақсат. Мемлекеттік тілді дамыту 
Нысаналы индикаторлар: 
Мемлекеттік тілді меңгерген халықтың үлесі.
Мақсат. Тұрақты даму мақсаттарын іске асыру
Тапсырма. Балалар мен әйелдерге қатысты тұрмыстық зорлық-зомбылықтың алдын алу
Нысаналы индикаторлар: 
Отбасы-тұрмыстық саладағы әйелдер мен кәмелетке толмағандарға қатысты жасалған құқық бұзушылықтардың саны.
Тапсырма. Ағынды суларды тазартумен қамтамасыз ету деңгейін арттыру
Нысаналы индикаторлар: 
Халықты ағынды суларды тазартумен қамту.
Тапсырма. Халықты тұрғын үймен қамтамасыз ету
Нысаналы индикаторлар: 
Бір тұрғынды тұрғын үймен қамтамасыз ету.

	Қажетті ресурстар
	Қаржыландыру көздері: республикалық бюджет, жергілікті бюджет және басқа да көздер (банктердің қарыз қаражаты, инвесторлардың меншікті қаражаты).
Қаржыландыру көлемі: жоспарды іске асыруға алдын ала есептеулер бойынша 1 260,4 млрд теңге, оның ішінде жылдар бойынша бағыттау жоспарлануда: 
2026 ж. – 147,8 млрд тг.;
2027 ж. – 259,9 млрд тг.;
2028 ж. – 258,5 млрд тг.;
2029 ж. – 295,6 млрд тг.;
2030 ж. – 298,6 млрд тг.
* Қаржыландыру көздері бойынша бюджет шығыстарының сомалары тиісті бюджеттің мүмкіндіктерін негізге ала отырып, ҚР заңнамасына сәйкес тиісті қаржы жылына арналған республикалық және жергілікті бюджеттердің бекітілуі мен нақтылануы ескеріле отырып түзетілетін болады.



[bookmark: _Hlk199341582]2. Аумақты дамыту пайымы

Ақтөбе қаласын дамытудың негізгі пайымы - оны қазіргі заманғы урбанистік орталық, орталығы Ақтөбе қаласында орналасқан ірі қала-агломерация ретінде қалыптастыру.
Қаланың әлеуметтік-экономикалық даму әлеуетін, сондай-ақ мемлекеттік жоспарлау жүйесінің құжаттарында айқындалған мақсаттарды ескере отырып, қаланы дамытудың басым бағыттары мыналар болып табылады:

Қала экономикасын дамыту
Ақтөбе қаласы – табиғи ресурстарды терең өңдеуге маманданған жоғары технологиялық индустриялық орталық. Өңдеуші өнеркәсіпті, агроөнеркәсіптік кешенді және көлік-логистикалық бағытты одан әрі дамытуға, сондай-ақ инвестициялар тартуға және қосымша жұмыс орындарын құруға 2025 жылғы қаңтарда Қазақстан Республикасы Үкіметінің 2025 жылғы 8 қаңтардағы № 3 қаулысымен құрылған «Aqtobe» арнайы экономикалық аймағы ықпал ететін болады. Арнайы экономикалық аймақтың құрамына Әлия Молдағұлова атындағы халықаралық әуежайдың аумағы кіреді және оның жалпы аумағы 858 гектарды құрайды.
Агроөнеркәсіптік кешен шеңберінде қаржыландыруға қолжетімділікті кеңейту, сүт және ет бағытындағы мал шаруашылығын дамыту жөніндегі жобаларды іске асыру бойынша шаралар қабылданатын болады.
Қаланың туристік саласы одан әрі дамытылып, Ақтөбе қаласының туризм үшін тартымды аумақ ретіндегі имиджін қалыптастыруға және туристік индустрияны дамыту үшін қолайлы инвестициялық ахуал жасауға бағытталатын болады.

Адами капиталды дамыту
Ақтөбе қаласы – Батыс Қазақстандағы жетекші ғылыми-білім беру орталығы.
Қалада білім беру жүйесінің әлеуетін нығайту және тиімді пайдалану жөніндегі жұмыстар жалғасын табады. Кадрлар даярлау жергілікті кәсіпорындардың біліктілік талаптарын ескере отырып жүзеге асырылатын болады.
Әлеуметтік қорғау және инклюзивті қоғам қалыптастыру саласында ерекше қажеттіліктері бар адамдар үшін тең мүмкіндіктер жасауға ерекше назар аударылатын болады.
Тіл саясатын дамытудың негізгі бағыты қоғамда мемлекеттік тілді меңгеру деңгейін арттыру болады.

Инженерлік инфрақұрылымды қамтамасыз ету
Қала халқы санының өсуін ескере отырып, тұрғын үй құрылысының ұлғаюына, қуат тапшылығын қысқартуға, сондай-ақ қолданыстағы инфрақұрылымның сапасын арттыру және тиісті деңгейде ұстап тұру қажеттілігіне байланысты қаланың барлық аудандарын инженерлік инфрақұрылымға қолжетімділікпен қамтамасыз ету жөніндегі жұмыстар жалғастырылатын болады.

Көлік инфрақұрылымын қамтамасыз ету
Қалалық жолдардың нормативтік жағдайға сәйкестігін қамтамасыз ету мақсатында қалаішілік автомобиль жолдарын уақтылы жөндеу және жаңа жолдар салу жөніндегі жұмыстар жалғастырылатын болады.

Әлеуметтік инфрақұрылымды қамтамасыз ету
Халықтың әлеуметтік сала объектілерімен қамтамасыз етілу деңгейіне қол жеткізу мақсатында балаларды мектепке дейінгі тәрбие және оқытумен қамтуды қамтамасыз ету, үш ауысымды мектептер санын қысқарту, материалдық-техникалық базаны нығайту және көрсетілетін қызметтердің сапасын арттыру жөніндегі жұмыстар жалғастырылатын болады. 
Денсаулық сақтау саласын дамытудың басым бағыттары аурулардың алдын алу және оларды ерте анықтау болып табылады. Ұлттық скринингтік бағдарламаны жетілдіру, сондай-ақ ауруларды диагностикалау мен емдеудің жаңа стандарттарын енгізу жөніндегі жұмыстар жалғастырылатын болады.

3. Ағымдағы жағдайды талдау

Қазіргі уақытта Ақтөбе қаласы – Батыс Қазақстандағы ірі өнеркәсіптік орталық, жақын және алыс шетел нарықтарында танымал, экспортқа бағдарланған ірі кәсіпорындары бар, сондай-ақ білім беру ұйымдарының кең желісі қалыптасқан, дамыған қала.
Соңғы жылдары өнеркәсіптік даму іргелес аумақтардың бай минералдық-шикізаттық базасына негізделе отырып, тұрақты түрде жалғасып келеді. Өндірілетін өнімнің шамамен 70%-ы ірі өнеркәсіптік кәсіпорындардың үлесіне тиесілі. Олардың қатарында «СНПС-Ақтөбемұнайгаз» АҚ, «Ақтөбе хром қосындылары зауыты» АҚ, сондай-ақ Оңтүстік Кемпірсай кен орнының хромит кендерін қайта өңдейтін «ТНК «Қазхром» АҚ кәсіпорындарының бірі – Ақтөбе ферроқорытпа зауыты бар.
Ақтөбе қаласы халқының 2024 жылғы орташа жылдық саны 584,7 мың адамды құрады (2022 жылы – 559,9 мың адам, 2023 жылы – 570,5 мың адам).

Шағын және орта бизнес:
Шағын және орта кәсіпкерлікті дамыту қала экономикасының басым бағыттарының бірі болып табылады. 2024 жылғы қаңтар–желтоқсан айларында шағын және орта кәсіпкерлік субъектілері өндірген өнім көлемі 1 757,6 млрд теңгені құрады (2023 жылғы қаңтар–желтоқсан айларында – 2 147,0 млрд теңге, 2022 жылғы қаңтар–желтоқсан айларында – 1 484,2 млрд теңге).
2025 жылғы 1 қаңтардағы жағдай бойынша жұмыс істеп тұрған шағын және орта кәсіпкерлік субъектілерінің саны 59,8 мың бірлікті құрады (2024 жылғы 1 қаңтардағы жағдай бойынша – 56,7 мың бірлік, 2023 жылғы 1 қаңтардағы жағдай бойынша – 55,6 мың бірлік).
Шағын және орта кәсіпкерлік субъектілерінің жалпы санындағы жеке кәсіпкерлердің үлесі 78%-ды құрады (2022 жылы – 75,8%, 2023 жылы – 77%), шағын кәсіпкерлік субъектілері болып табылатын заңды тұлғалардың үлесі – 18,4% (2022 жылы – 20,7%, 2023 жылы – 19,5%), шаруа немесе фермер қожалықтарының үлесі – 1,5% (2022 жылы – 1,3%, 2023 жылы – 1,4%). 
Сонымен қатар, 2024 жылы шағын және орта кәсіпкерлік саласында жұмыспен қамтылғандар саны 137,4 мың адамды құрады (2022 жылы – 138,2 мың адам, 2023 жылы – 131,1 мың адам).

Инвестициялар:
2024 жылы қала экономикасына 297,7 млрд теңге инвестиция салынды (2023 жылы – 337,1 млрд теңге, 2022 жылы – 289,3 млрд теңге), бұл облыс бойынша инвестициялардың жалпы көлемінің 33%-ын құрайды.
2024 жылы жан басына шаққандағы инвестиция көлемі 515,9 мың теңгені құрады (2023 жылы – 596,9 мың теңге, 2022 жылы – 522,1 мың теңге), бұл облыс бойынша 6-орынға сәйкес келеді.
2024 жылы сыртқы инвестициялар көлемі 14,3 млрд теңгені немесе инвестициялардың жалпы көлемінің 4,8%-ын құрады (2023 жылы – 1,7%, 2022 жылы – 20,3%).
2024 жылы қала экономикасына салынған инвестициялардың негізгі бөлігі жылжымайтын мүлікпен жасалатын операцияларға тиесілі болды – 46,8%. 2022 жылы бұл көрсеткіш 96,6%, 2023 жылы – 176,3% құрады.
Өңдеуші өнеркәсіпке салынған инвестициялар көлемінің 2022 жылғы 63,0 млрд теңгеден 2024 жылы 34,2 млрд теңгеге дейін төмендегені байқалады.
Сонымен қатар, 2022–2024 жылдар аралығында қалада мынадай ірі инвестициялық жобалар іске асырылды:
	1. «ҚМЖЗ» ЖШС мобильді бұрғылау қондырғыларын өндіру зауытының құрылысы. Инвестиция көлемі – 5,0 млрд теңге.
	2. «Ақтөбе ЖЭО» АҚ жылу электр орталығын жаңғырту. Инвестиция көлемі – 20,0 млрд теңге.
	3. «K.Rich Hotel Aktobe» қонақ үй кешенінің құрылысы. Инвестиция көлемі – 3,2 млрд теңге.
	4. «Smart Bilim» жалпы білім беретін мектебінің құрылысы. Инвестиция көлемі – 5,0 млрд теңге.
	5. «Ақтөбе құбыр зауыты» ЖШС болат құбыр өндіру зауытының құрылысы. Инвестиция көлемі – 3,5 млрд теңге.
	6. «АЛИМА» сауда үйінің құрылысы, «Сариев РМ» ЖК. Инвестиция көлемі – 4,0 млрд теңге.

Өнеркәсіп:
Облыстың ірі өнеркәсіптік орталығы ретінде Ақтөбе қаласында өңдеуші және энергетика өнеркәсібінің негізгі кәсіпорындары шоғырланған. 2024 жылы Ақтөбе қаласының облыстың өнеркәсіптік өндірісіндегі үлесі 40,4%-ды құрады. Өнеркәсіптік өндіріс құрылымындағы негізгі үлес – 89,5% – өңдеуші өнеркәсіпке тиесілі.
2024 жылы өнеркәсіптік өндіріс көлемі 1 073,0 млрд теңгені құрады. Бұл ретте 2023 жылдың қорытындысы бойынша нақты көлем индексінің 7,2%-ға төмендегені байқалды (2022 жылы – 1 151,5 млрд теңге, 2023 жылы – 1 037,4 млрд теңге, 2024 жылы – 1 073,0 млрд теңге).
Өңдеуші өнеркәсіптің өсуі 7,9%-ды құрап, 2023 жылғы 890,1 млрд теңгеден 2024 жылы 960,4 млрд теңгеге дейін ұлғайды. Бұл облыстағы өңдеуші өнеркәсіп өндірісінің жалпы көлемінің 87,25%-ын құрайды.
Ақтөбе қаласында 374 өнеркәсіптік кәсіпорын мен өндіріс жұмыс істейді.
Өнеркәсіптік өндірістің негізгі үлесі металлургия өнеркәсібіне тиесілі, оның қала өнеркәсіп өнімдерінің жалпы көлеміндегі үлесі 30%-дан асады. Ақтөбе ферроқорытпа зауыты республикадағы ірі кәсіпорындардың бірі болып табылады және ферроқорытпалардың республикалық өндіріс көлемінің 22%-ын өндіреді. Осы саладағы маңыздылығы бойынша екінші кәсіпорын – «Ақтөбе рельс-арқалық зауыты» ЖШС. Кәсіпорын әлемде (АҚШ пен Жапониядан кейін) үшінші орында және ұзындығы 120 метрлік теміржол рельстерін, сондай-ақ қос таврлы арқалықтар, швеллерлер және тең сөрелі бұрыштықтар түріндегі фасонды прокат өндіруге маманданған.
Химия өнеркәсібінің үлесі қала өнеркәсіп өнімдерінің жалпы көлемінің 10,3%-дан астамын құрайды. Хром кенін қайта өңдеу бойынша ең ірі кәсіпорын – «Ақтөбе хром қосындылары зауыты» АҚ. Бұл республикадағы хром оксидін, хром ангидридін, дубительді және натрий бихроматын өндіретін жалғыз кәсіпорын.
Қалада тамақ өнеркәсібінің ірі кәсіпорындары жұмыс істейді. Олардың қатарында «Рамазан» ЖШС, «Ақтөбе Фудс» ЖШС, «Жаңа-Әлжан диірмен комбинаты» ЖШС, «Ақтөбе Нан» ЖШС, «Айс-плюс» ЖШС, «Рокос КО» ЖШС бар. Аталған кәсіпорындар өсімдік майын, ұнды, нан өнімдерін, сүт қышқылды өнімдерді, еттен жасалған жартылай фабрикаттарды, кондитерлік және макарон өнімдерін және басқа да өнім түрлерін өндіреді. 
Қаланың өнеркәсіптік әлеуетінде құрылыс индустриясы кәсіпорындарының да үлесі елеулі. Олар құрылыс материалдарының әртүрлі түрлерін өндіреді. Олардың қатарында «Завод ЖБИ-25» ЖШС, «Стройдеталь» ЖШС, «Фотон СҮ» ЖШС, «Ақтөбе металл конструкциялары зауыты» ЖШС, «Актюбстройхиммонтаж» ЖШС, «Экотон батыс» ЖШС, «Көктас Ақтөбе» АҚ, «Үй құрылысы комбинаты» ЖШС, «Лотос Ақтөбе» ЖШС, «Агран» ЖШС-нің Ақтөбе филиалы және басқа да кәсіпорындар бар. 
Машина жасау және аспап жасау салаларында «Ақтөбе мұнай жабдықтары зауыты» АҚ, «№ 406 азаматтық авиацияның авиажөндеу зауыты» АҚ, «Ақтөберентген» АҚ жұмыс істейді. Фармацевтика өнеркәсібінде «ТК Фарм Ақтөбе» ЖШС фармацевтикалық зауыты қызмет атқарады.  
Электр және жылу энергиясын өндірушілер – «Ақтөбе ЖЭО» АҚ және «Aqtobe su-energy group» АҚ.  
Сонымен қатар, 2022–2024 жылдар аралығында қалада өңдеуші өнеркәсіп саласында мынадай ірі кәсіпорындар іске қосылды:
1. «ТехноСкаут» ЖШС биологиялық ыдырайтын пакеттер өндіру зауытының құрылысы. Жобалық қуаты – жылына 6 000 тонна. 
2. «ҚМЖЗ» ЖШС мобильді бұрғылау қондырғыларын өндіру зауытының құрылысы. Жобалық қуаты: 1) ұңғымаларды күрделі жөндеуге арналған қондырғылар – жылына 10 жиынтық; 2) мобильді бұрғылау қондырғылары – жылына 10 жиынтық; 3) стационарлық бұрғылау қондырғылары – жылына 4 жиынтық. 
3. «Ақтөбе құбыр зауыты» ЖШС болат құбыр өндіру зауытының құрылысы. Жобалық қуаты – жылына 20 000 тонна. 
4. «Ақтөбе ЖЭО» АҚ жылу электр орталығын жаңғырту. Жобалық қуаты – 57 МВт.  
Тамақ өнеркәсібі саласында: 
1. «AKSHATAU KZ» ЖШС «MAXILLIN» функционалдық пробиотикалық өнімін өндіру зауытының құрылысы. Жобалық қуаты – жылына 900 тонна.
2. «Akva Max» ЖШС бөтелкедегі ауыз суды өндіру зауытының құрылысы. Жобалық қуаты – сағатына 5 000 мың бөтелке.
 3. «Айс-плюс» ЖШС сүт және сүт өнімдерін құю цехы. Жобалық қуаты – ауысымына 50 тонна.

Ауыл шаруашылығы: 
2024 жылы ауыл шаруашылығы өнімдерінің жалпы шығарылымы 41,0 млрд теңгені құрады; 2023 жылы бұл көрсеткіш 54,3 млрд теңге, 2022 жылы – 49,7 млрд теңге болды.
Жалпы өнім шығарылымының құрылымында мал шаруашылығының үлесі 56,4%-ды немесе 23,1 млрд теңгені құрады (2022 жылы – 23,7 млрд теңге немесе 46,9%, 2023 жылы – 21,2 млрд теңге немесе 50,3%). Өсімдік шаруашылығының жалпы өнімі 17,9 млрд теңгені немесе 43,6%-ды құрады. 
2025 жылғы 1 қаңтардағы жағдай бойынша барлық санаттағы шаруашылықтардағы ірі қара мал саны 15,3 мың басты құрады (2022 жылы – 11,3 мың бас, 2023 жылы – 11,3 мың бас).
2024 жылы ауыл шаруашылығы дақылдарының егіс алқабы 12,4 мың гектарды құрады (2022 жылы – 13,9 мың га, 2023 жылы – 13,7 мың га). 
2022–2024 жылдар аралығында Ақтөбе қаласында ауыл шаруашылығы саласында мынадай инвестициялық жобалар іске асырылды:
 1. «Айс-плюс» ЖШС – тәулігіне 50,0 тонна сүт және сүт өнімдерін құюға арналған жаңа цехтың құрылысы.
2. «Жаңа-Әлжан диірмен комбинаты» ЖШС – жылына 16 000 тонна құрамажем өндіретін цехтың құрылысы. 
3. «Темір Тұлпар Батыс» ЖШС – жемшөп дақылдарын өсіру мақсатында украиналық «DAIRY GLOBAL EXPERTS» ЖШҚ өндірушісінен «ДМФ-К-Б12-637-111» үлгісіндегі «Фрегат» ДМФ 2 жаңбырлатқыш машинасын және «ДМФ-К-Б9-492-86» үлгісіндегі 4 айналмалы суару қондырғысын сатып алды.

Құрылыс және тұрғын үй: 
Өңірде құрылыс қарқыны мен тұрғын үйді пайдалануға беру көлемінің тұрақты өсімі сақталуда. Мәселен, 2024 жылы орындалған құрылыс жұмыстарының көлемі 114,6 млрд теңгені құрады, 2023 жылы – 115,5 млрд теңге, 2022 жылы – 99,1 млрд теңге. 
2024 жылы қала құрылыс саласының үлесі Ақтөбе облысы бойынша орындалған құрылыс жұмыстарының жалпы көлемінің 28,8%-ын құрады.
Сонымен қатар, 2024 жылы қалада 718,5 мың шаршы метр тұрғын үй пайдалануға берілді, оның ішінде 331,8 мың шаршы метр жеке тұрғын үй және 386,7 мың шаршы метр көппәтерлі тұрғын үй (2022 жылы – 972,6 мың шаршы метр, 2023 жылы – 972,9 мың шаршы метр).
Тұрғын үй құрылысына салынған инвестициялар көлемі 104 252 млн теңгені немесе 2024 жылы негізгі капиталға салынған инвестициялардың жалпы көлемінің 56%-ын құрады. Соңғы бес жылда тұрғын үй құрылысына салынған инвестициялар көлемінің өсу индексі 150,6%-ды құрады.
2025 жылдың басындағы жағдай бойынша Ақтөбе қаласында бір тұрғынға шаққандағы тұрғын үймен қамтамасыз етілу деңгейі орта есеппен 27,8 шаршы метрді құрады.
2024 жылдың қорытындысы бойынша Ақтөбе қаласындағы тұрғын үйлердің жалпы саны 42 172 бірлікті құрады, оның ішінде жеке тұрғын үйлер – 37 516 бірлік, көппәтерлі тұрғын үйлер – 4 656 бірлік.

Инженерлік желілер: 
Қаладағы орталықтандырылған сумен жабдықтау жүйесінің су құбыры желілерінің жалпы ұзындығы 900 км-ден асады (тозу деңгейі – 60%-дан жоғары). Жылумен жабдықтау желілерімен қамту деңгейі 96,3%-ды құрайды (тозу деңгейі – 59%), газбен жабдықтау – 96,3% (тозу деңгейі – 29,4%), электрмен жабдықтау – 90,7% (тозу деңгейі – 77%).
2023–2025 жылдар аралығында қаладағы 8 тұрғын алабы мен жаңа құрылыс аумағына орталықтандырылған сумен жабдықтау желілері жүргізілді. Желілердің жалпы ұзындығы 347,3 км-ді құрайды.
Ұзындығы 235,8 км электр желілері 11 тұрғын алабы мен жаңа құрылыс аумағына жүргізілді. Сондай-ақ 11 тұрғын алабы мен жаңа құрылыс аумағы газбен жабдықталды. Газ желілерінің жалпы ұзындығы 284,1 км-ді құрайды.

        Автомобиль жолдары:
        Автомобиль жолдарының, оның ішінде тұрғын алаптарындағы жолдарды қоса алғанда, жалпы ұзындығы 931,2 км-ді құрайды (қала шегінде – 655 км, тұрғын алаптарында – 276,2 км). Жалпы ұзындығы 931,2 км жолдың 478,1 км-і асфальт жамылғысымен қапталған, қалған 453,1 км – топырақ жолдар.
        Жақсы және қанағаттанарлық жағдайдағы автомобиль жолдарының үлесі 2023 жылғы 60%-дан 2025 жылы 63,6%-ға дейін өсті. 
         2023–2025 жылдары жөнделген және салынған автомобиль жолдарының жалпы ұзындығы 122 км-ден асты.

        Қоршаған орта:
        Ақтөбе қаласында Өнеркәсіп аймағында орналасқан, аумағы 20 гектарды құрайтын қатты тұрмыстық қалдықтар полигоны жұмыс істейді. Полигон 2022 жылы пайдалануға берілген және 18 картаға бөлінген. Бір картаның өлшемі – 73 * 45 м, тереңдігі – 10 м, көлемі – 32,8 мың текше метр немесе 9,8 мың тонна. Полигонның жоспарлы жалпы сыйымдылығы 591,3 мың текше метрді немесе 177,4 мың тонна қалдықты құрайды.
	Бастапқыда полигонның пайдалану мерзімі 5 жылға есептелген. Алайда қала халқы санының өсуіне және соған сәйкес қалдықтар көлемінің ұлғаюына байланысты полигонның жобалық қуаты өзінің шекті деңгейіне жақындады: толтырылмаған 2,5 карта ғана қалды, бұл шамамен 24,5 мың тонна қалдықты құрайды

        Қоғамдық қауіпсіздік және құқықтық тәртіп:
        2025 жылғы 10 айда 3 991 қылмыстық құқық бұзушылық тіркелді (2024 жылы – 3 984, яғни 0,2%-ға аз), оның ішінде 3 110 қылмыс (2024 жылы – 3 087, яғни 0,7%-ға көп).
       Тіркелген қылмыстық құқық бұзушылықтар саны 881 фактіге азайды, оның ішінде аса ауыр қылмыстар – 2,2%-ға (58-ден 26-ға дейін), ауырлығы орташа қылмыстар – 1,2%-ға (1 473-тен 1 455-ке дейін), ауырлығы аз қылмыстар – 0,6%-ға (515-тен 512-ге дейін), денсаулыққа қасақана ауыр зиян келтіру фактілері – 6,1%-ға (49-дан 46-ға дейін), ұрлық – 25%-ға (1 128-ден 846-ға дейін), тонау – 7,5%-ға (80-нен 74-ке дейін), қарақшылық – 5,1%-ға (5-тен 1-ге дейін), автокөлікті айдап кету – 25,8%-ға (31-ден 23-ке дейін) төмендеді.
       Қылмыстық құқық бұзушылықтардың ашылу деңгейі 59,8%-ды құрады (2024 жылы – 52,7%). 10 мың тұрғынға шаққандағы қылмыстық құқық бұзушылықтардың үлесі 81,9%-ды құрады.
        Анықтама үшін: соңғы 5 жылда тіркелген қылмыстар санының төмендеуі байқалады: 2020 жылы – 5 452, 2021 жылы – 5 695, 2022 жылы – 5 307, 2023 жылы – 4 826, 2024 жылы – 4 642.
Есепті кезеңде сотқа 1 615 қылмыстық іс жолданды (2024 жылы – 1 279, яғни 23,8%-ға көп), 6 627 қылмыстық іс бойынша іс жүргізу аяқталды (2024 жылы – 5 371, яғни 23,4%-ға көп), оның ішінде 315 қылмыстық іс (2024 жылы – 282, яғни 22,0%-ға көп) жеделдетілген сотқа дейінгі тергеп-тексеру тәртібімен аяқталды.
Бұрын сотталған адамдар жасаған тіркелген қылмыстар саны 2,6%-ға (390-нан 380-ге дейін) қысқарды.
Қоғамдық орындарда жасалған қылмыстар саны 2024 жылғы деңгейде қалып, 1 336-ны құрады (2024 жылы – 1 336).
Көшелерде жасалған қылмыстар саны 4%-ға (588-ден 584-ке дейін) қысқарды.

         Еңбек және жұмыспен қамту:
        Ақтөбе қаласында жұмыспен қамту және халықты әлеуметтік қорғау саласындағы жағдай тұрақты болып қалуда. 2024 жылдың қорытындысы бойынша Ақтөбе қаласындағы еңбекке қабілетті жастағы халық саны 398,4 мың адамды немесе халықтың жалпы санының 68,1%-ын құрады.
        Бұл ретте экономикалық белсенді халықтың (жұмыс күшінің) саны 291,4 мың адамды, ал экономикалық белсенділік деңгейі 73,1%-ды құрады. Жұмыс күшінің құрамында жұмыспен қамтылған халық саны 277,5 мың адамды (95,2%), ресми тіркелген жұмыссыздар саны 13,9 мың адамды құрады. 2022–2024 жылдар аралығында жұмыссыздық деңгейі 4,8% деңгейінде сақталды.
        2024 жылы бір қызметкердің орташа айлық жалақысы 370,7 мың теңгені құрады.
          2024 жылы құрылған жаңа тұрақты жұмыс орындарының саны 10 589 орынды құрады (2022 жылы – 15 347 орын, 2023 жылы – 13 890 орын).
            2024 жылы өтініш білдірген азаматтардың арасындағы тұрақты жұмысқа орналастырылғандардың үлесі 30,5%-ды құрады (2022 жылы – 78,3%, 2023 жылы – 46,9%). Мемлекеттік атаулы әлеуметтік көмек алушылар қатарындағы еңбекке қабілетті халықтың жұмыспен қамтуға жәрдемдесудің белсенді шараларымен қамтылған үлесі 2024 жылы 64,5%-ды құрады (2022 жылы – 63,1%, 2023 жылы – 64,2%).
            Ақтөбе қаласының Мансап орталығы филиалының деректеріне сәйкес, 2025 жылғы 1 қарашадағы жағдай бойынша жұмысқа орналасу мәселесі бойынша 29 509 адам өтініш білдірді. Оның ішінде 6 648 адам тұрақты жұмыс орындарына орналастырылды. Өтініш білдірген азаматтардың арасындағы тұрақты жұмысқа орналастырылғандардың үлесі 22,5%-ды құрады.
	2025 жылғы 1 қарашадағы жағдай бойынша мемлекеттік атаулы әлеуметтік көмек алушылар қатарындағы еңбекке қабілетті халықтың жұмыспен қамтуға жәрдемдесудің белсенді шараларымен қамтылған үлесі 62,3%-ды құрады.
	2025 жылғы 10 айда қалада 16 814 жаңа тұрақты жұмыс орны құрылды.

         Денсаулық сақтау: 
         2024 жылы 11,3 мың бала тірі туылды (2023 ж. - 12,3 мың жаңа туған нәресте, 2022 ж. - 16,9 мың жаңа туған нәресте). 2024 жылы туу коэффициентінің көрсеткіштері Қазақстан бойынша орташа туу деңгейінде немесе 18,5% (халықтың 1000 адамға шаққанда туылғандар саны) болды. 
Сонымен қатар, 2024 жылы өлім-жітім коэффициенті 1000 адамға шаққанда 5,75 жағдайды құрады (2023 ж. - 5,63, 2022 ж. - 6,1). Бұл орташа республикалық деңгейден 6,59-ға төмен.
Қала тұрғындарына 27 аурухана (10 мемлекеттік, 2 медициналық госпиталь, 15 жеке аурухана), 25 емхана (9 мемлекеттік, 16 жеке медициналық мекеме) медициналық көмек көрсетеді.

         Білім:
         2025–2026 оқу жылының басындағы жағдай бойынша қалада 91 мемлекеттік мектеп жұмыс істейді. Салыстыру үшін: 2023 жылы жалпы контингенті 94 792 оқушыны құрайтын 87 мектеп, 2024 жылы контингенті 97 144 оқушыны құрайтын 87 мектеп жұмыс істеді. 
	2025–2026 оқу жылына дайындық қорытындысы бойынша жұмыс істеп тұрған мектептердегі білім алушылар контингентінің 2023–2024 оқу жылымен салыстырғанда өсімі 5 521 оқушыны құрады. Сыныптар саны 414 сынып-жиынтыққа артты. Бастауыш сыныптардағы (1–4 сыныптар) оқушылар саны 608 адамға, орта буындағы (5–9 сыныптар) оқушылар саны 3 593 адамға өсті. Осылайша, білім алушылардың жалпы саны 99 996 адамға, ал сыныптар саны 4 322-ге жетті.
	Білім берудің қолжетімділігі мен сапасын қамтамасыз ету, сондай-ақ үш ауысымды оқыту мәселесін шешу мақсатында 2023–2025 жылдар аралығында «Келешек мектептері» жобасы аясында 10 мектеп салу көзделген. Оның ішінде жалпы сыйымдылығы 5 500 орын болатын 6 мектеп пайдалануға берілді. Қалған 4 мектепті 2025 жылдың соңына дейін пайдалануға беру жоспарлануда.
	2022–2025 жылдар аралығында алты жалпы білім беретін ұйымға қосымша ғимараттар салынуда: № 2 мектеп-гимназияға – 280 орын, № 8 мектепке – 300 орын, № 51 гимназияға – 300 орын, № 22 мектепке – 300 орын, № 47 мектепке – 150 орын, Д. Қонаев атындағы мектеп-гимназияға – 600 орын.
	№ 2 мектеп-гимназияға арналған 280 орындық қосымша ғимараттың құрылысы аяқталып, пайдалануға берілді.
	2025 жылдың соңындағы жағдай бойынша қалада жалпы контингенті 26 997 баланы құрайтын 196 мектепке дейінгі ұйым жұмыс істейді (2022 жылы – 144 мектепке дейінгі ұйым және 20 992 бала, 2023 жылы – 174 ұйым және 23 510 бала, 2024 жылы – 181 ұйым және 25 511 бала).
	Ақтөбе қаласында жобалық қуаты 8,6 мыңнан астам орынды құрайтын 16 қосымша білім беру ұйымы жұмыс істейді. Олардың қатарында: «Қалалық оқушылар сарайы» МКҚК, 3 музыка мектебі, «Қалалық жас туристер станциясы» МКҚК, «В.И. Пацаев атындағы жас ұшқыштар мектебі» КММ, «Қалалық көркемсурет лицейі» МКҚК, «Балалар мен жасөспірімдер шығармашылығы орталығы» МКҚК, «Қазанғап атындағы балалар өнер мектебі» МКҚК және басқа да ұйымдар бар.

        Дене шынықтыру және спорт:
         2025 жылдың қорытындысы бойынша қалада дене шынықтырумен және спортпен 249 900 адам айналысады (2023 жылы – 222 942 адам, 2024 жылы – 261 640 адам), бұл қала халқының 42%-ын құрайды (2023 жылы – 39,7%, 2024 жылы – 45%). 
Анықтама үшін: 2025 жылы 6–13 жас аралығындағы балалар саны – 90 894, 14–35 жас аралығындағы адамдар саны – 127 784 адам.
         2025 жылғы 1 желтоқсандағы жағдай бойынша қалада 23 облыстық балалар-жасөспірімдер спорт мектебі жұмыс істейді. Оларда 9 963 бала мен жасөспірім спортпен айналысады. 
         Қала халқының спорт инфрақұрылымымен қамтамасыз етілу деңгейі 45,1%-ды құрайды.
Сонымен қатар, қалада 1 олимпиадалық резервті даярлау орталығы және жалпы сыйымдылығы 1,5 мыңнан астам адамды құрайтын 12 балалар-жасөспірімдер спорт мектебі (БЖСМ) жұмыс істейді.

          Негізгі проблемалардың сипаттамасы: 
             Өңдеуші өнеркәсіпте саланың долларлық мәндегі өсу қарқынының салыстырмалы түрде төмен болуы технологиялық және қосалқы жабдықтарға, шикізат пен материалдарға, қосалқы бөлшектер мен жиынтықтауыштарға, технологиялық қоспаларға, катализаторларға, ингибиторларға және басқа да химиялық заттарға, шығыс материалдарына, қаптама мен ыдыстарға, арнайы және автомобиль техникасына және басқа да өндіріс құралдарына қатысты импортқа тәуелділіктің жоғары болуымен байланысты. Долларлық мәндегі түсімнің төмендеуі жағдайында аталған өндіріс құралдары кәсіпорындар үшін барған сайын қымбат әрі қолжетімсіз бола түсуде. 
         Электрмен, сумен, жылумен жабдықтау және су бұру салаларында желілер мен жабдықтардың физикалық және моральдық тозуына, сондай-ақ олардың қазіргі заманғы талаптардан технологиялық артта қалуына байланысты елеулі проблемалар сақталуда.
              Қалада маңызды мәселелердің бірі – жер учаскелерінің инженерлік-коммуникациялық инфрақұрылыммен қамтамасыз етілмеу мәселесі кезең-кезеңімен шешілуде. Қажетті инфрақұрылымның болмауы әлеуметтік шиеленістің туындауына және жеке тұрғын үй құрылысына арналған жер учаскелерін алуға кезектің ұлғаюына әкеледі. 2025 жылғы желтоқсандағы жағдай бойынша Ақтөбе қаласында жеке тұрғын үй құрылысына арналған жер учаскелерін алуға кезекте тұрған азаматтардың саны 169 мың адамнан асады.
         Ақтөбе қаласы халқының болжамды санының 2030 жылға қарай 637,0 мың адамға дейін өсуі халықтың жұмыспен қамтылуын қамтамасыз етуді аса маңызды міндеттердің біріне айналдырады. Өнеркәсіптің стратегиялық салаларында, ауыл шаруашылығы мен агроөнеркәсіптік кешенде, сондай-ақ қызмет көрсету саласында жұмыс орындарын құру мәселелері бірінші орынға шығады.
             Шешуді талап ететін келесі мәселе – тұрғын үй құрылысының мемлекеттік бағдарламаларын іске асыру арқылы тұрғын үй алуға кезекті қысқарту. Мәселен, 2025 жылғы желтоқсандағы жағдай бойынша Ақтөбе қаласында тұрғын үй алуға 42 026 адам кезекте тұр (ҚР «Отбасы банк» АҚ сайтының деректері бойынша).
        Ақтөбе қаласының аумағындағы автомобиль жолдарының жалпы ұзындығы 931,2 км-ді құрайды, оның 453,1 км-інде асфальт жамылғысы жоқ.
	Ақтөбе қаласының аумағында 674 спорт нысаны орналасқан. Халықтың спорт инфрақұрылымымен қамтамасыз етілу деңгейі 45,1%-ды құрайды. Қала халқы санының өсуіне байланысты спорт инфрақұрылымын одан әрі дамыту қажеттілігі туындайды.

         Бәсекелестік артықшылықтар: 
         Кең тұтыну нарығы.
         Актөбе агломерациясының өзегі болып табылатын Ақтөбе қаласын индустрияландыру экономиканың басым салаларының дамуына және өңірдегі өңдеуші өнеркәсіптің үлесін арттыруға ықпал етеді.                
         Қолайлы инвестициялық ахуал. 
         Елдің ірі авиациялық, теміржол және автомобиль көлігі торабы. 
          Ғылыми және білім беру орталығы. Қалада 6 жоғары оқу орны жұмыс істейді, олардың 3-еуі ұлттық және халықаралық рейтингтерде жоғары орындарға ие. 
         Медициналық мамандарды даярлау және медициналық жабдықтар өндіру үшін қажетті база қалыптасқан.
         Батыс өңірінің мәдени орталығы.

         Мүмкіндіктер: 
         Қосылған құны жоғары өндірістік қуаттарды жаңғырту, кеңейту және жаңа өндірістік қуаттарды салу. 
         Ақтөбе агломерациясын дамыту және Ақтөбе қаласын Батыс макроөңіріндегі сервистік сектордың даму деңгейі жоғары ірі қалалық агломерацияға айналдыру, сондай-ақ көлік-логистикалық хаб қалыптастыру.
         Өңдеуші өнеркәсіпті жедел дамыту және осы салаға шетелдік инвестициялар тарту.
        Экономикалық қызмет түрлерінің жалпы жіктеуішіне өнеркәсіп, агроөнеркәсіптік кешен және көлік-логистикалық бағыт салаларын енгізуді ескере отырып, «Ақтөбе» арнайы экономикалық аймағын құру.
        Медициналық қызметтердің сапасын арттыру. 
        Медициналық қызметтер нарығын дамыту. 
        Жұмыспен қамтуды қамтамасыз ету, сондай-ақ қолжетімді тұрғын үй бағдарламасын іске асыру арқылы тұруға, демалуға және жоғары білім алуға қолайлы жағдайлар жасау Батыс өңірінің басқа облыстарынан еңбек ресурстарын тартуға ықпал ететін болады. 

4. Негізгі бағыттар, мақсаттар, нысаналы индикаторлар, міндеттер, нәтижелер көрсеткіштері және ресурстар

	№ п/п
	Атауы
	Жауапты орындаушы
	Ақпарат көзі
	Өлшем бірлігі
	Есепті жыл (2024)
	2025 жылғы жоспар (факт)
	Жоспарлы кезең

	
	
	
	
	
	
	
	2026 жыл
	2027 жыл
	2028 жыл
	2029 жыл
	2030 жыл

	1
	2
	3
	4
	5
	6
	7
	8
	9
	10
	11
	12

	
	Ұлттық даму жоспарын іске асыру

	
	1-бағыт: Қала экономикасының өсуі

	1.
	25 НҰИ.
Инновациялар саласындағы белсенділік деңгейі (республика бойынша)
	Қала әкімінің тиісті салаға жетекшілік ететін орынбасары Қ. Қуантайұлы, КБ
	Ресми статистикалық деректер 
	%
	14,5
	15,9
	17,4
	18,9
	20,4
	21,9
	

	
	облыс бойынша
	
	
	
	16,9
	18,8
	20,8
	21,9
	22,9
	24,9
	25

	
	Ақтөбе қаласы бойынша
	
	
	
	13,4
	14,6
	24,9
	25,6
	31
	35
	35,2

	
	Мақсат. Ұлттық инновациялық жүйені дамыту

	
	Тапсырма. Экономикада инновацияларды белсенді енгізу

	
	Қаржы ресурстары
	
	
	млн.
теңге
	
	
	4 500
	2 500
	2 000
	2 000
	2 000

	2.
	30 НҰИ.
Негізгі капиталға инвестициялар (НКИ), 
ЖІӨ % (республика бойынша)
	Қала әкімінің тиісті салаға жетекшілік ететін орынбасары Қ. Қуантайұлы, КБ
	Ресми статистикалық деректер
	%
	15
	17
	18
	19
	21
	23
	

	
	Мақсат. Инвестицияларды тарту және елдің инвестициялық тартымдылығын арттыру үшін тұтас экожүйені қалыптастыру

	
	Нысаналы индикатор
Негізгі капиталға инвестициялар (облыс бойынша)
	Қала әкімінің тиісті салаға жетекшілік ететін орынбасары Қ. Қуантайұлы, КБ
	Ресми статистикалық деректер
	млрд.
теңге
	1274,6
	1597,4
	2 021,7
	2 481,5
	3 059,8
	3 754,3
	3 854,3

	
	Ақтөбе қаласы бойынша
	
	
	
	289,7
	345
	645,4
	792,3
	976,9
	1 170,1
	1 268,9

	
	Тапсырма. Экономиканың инвестициялық әлеуетін ашу

	
	Қаржы ресурстары
	
	
	млн.
теңге
	
	
	50 000
	80 000
	100 000
	120 000
	140 000

	3.
	31 НҰИ.
НКИ жалпы көлеміндегі сыртқы инвестициялардың үлесі, % (республика бойынша)
	СІМ, «Kazakh Invest» ҰК» АҚ,
(келісім бойынша)
ҰЭМ, барлық салалық ОМО, ЖАО
	Ресми статистикалық деректер
	%
	20
	22
	23
	25
	27
	30
	

	
	Нысаналы индикатор
Сыртқы НКИ үлесі (облыс бойынша)
	Қала әкімінің тиісті салаға жетекшілік ететін орынбасары Қ. Қуантайұлы, КБ
	Ресми статистикалық деректер
	млрд. теңге
	155,5
	351,4
	465
	620,4
	826,2
	1 126,3
	1 226,4

	
	Ақтөбе қаласы бойынша
	
	
	
	15,7
	21,8
	47,4
	63,3
	84,3
	113,7
	124,8

	
	Қаржы ресурстары
	
	
	млн.теңге
	
	
	35 000
	50 000
	15 000
	50 000
	50 000

	4.
	23 НҰИ.
АӨК-дегі өңделген өнімнің үлесі, % (республика бойынша)
	АШМ
	АШМ есептік деректері
	%
	40
	50
	70
	70
кем емес
	70
кем емес
	70
кем емес
	

	
	Мақсат. АӨК субъектілерінің бәсекеге қабілеттілігін арттыру үшін жағдайлар жасау

	
	1-міндет. Ауыл шаруашылығы шикізатын қайта өңдеу өнімдерін өндіру үшін тауарлардың, жұмыстар мен көрсетілетін қызметтердің экономикалық қолжетімділігін арттыру

	
	Нәтиже көрсеткіші 1.1 Ет өңдеу үлесі (облыс бойынша)
	Қала әкімінің тиісті салаға жетекшілік ететін орынбасары Ж.Т. Бисембин, АШБ
	Ведомстволық есептілік
	%
	30
	30
	42
	42
	42
	42
	42

	
	Ақтөбе қаласы бойынша
	
	
	
	73,4
	69
	74
	74
	74,5
	74,5
	74,8

	
	Нәтиже көрсеткіші 1.2 Сүтті қайта өңдеу үлесі (облыс бойынша)
	Қала әкімінің тиісті салаға жетекшілік ететін орынбасары Ж.Т. Бисембин, АШБ
	Ведомстволық есептілік
	%
	38,2
	38,8
	42
	42
	42
	42
	42

	
	Ақтөбе қаласы бойынша
	
	
	
	65
	65
	65
	65
	65
	65
	65

	
	Қаржы ресурстары
	
	
	млн.теңге
	454
	784
	1 144
	4 254
	2 804
	1 074
	604

	5.
	26 НҰИ.
Орналастыру орындарымен қызмет көрсетілген ішкі туристер саны, млн. адам (республика бойынша)
	Қала әкімінің тиісті салаға жетекшілік ететін орынбасары Қ. Қуантайұлы, КБ
	Ресми статистикалық деректер
	млн.адам
	9
	9,5
	10
	10,4
	10,8
	11
	

	
	облыс бойынша
	
	
	
	0,23
	0,23
	0,24
	0,26
	0,27
	0,28
	0,29

	
	Ақтөбе қаласы бойынша
	
	
	
	0,189
	0,195
	0,2
	0,215
	0,225
	0,235
	0,245

	
	Мақсат. Ішкі туризмді дамыту үшін қолайлы туристік ортаны қалыптастыру

	
	Тапсырма. Бәсекеге қабілетті туристік индустрияны қалыптастыру

	
	Қаржы ресурстары
	
	
	млн.теңге
	
	
	13 000
	15 000
	15 000
	20 000
	20 000

	6.
	27 НҰИ.
Орналастыру орындарымен қызмет көрсетілген келуші туристер саны, млн. адам (республика бойынша)
	Қала әкімінің тиісті салаға жетекшілік ететін орынбасары Қ. Қуантайұлы, КБ
	Ресми статистикалық деректер
	млн адам.
	2
	2,5
	2,8
	3
	3,5
	4
	

	
	облыс бойынша
	
	
	
	0,022
	0,065
	0,073
	0,078
	0,091
	0,104
	0,121

	
	Ақтөбе қаласы бойынша
	
	
	
	0,02
	0,022
	0,035
	0,04
	0,05
	0,058
	0,07

	
	Мақсат. Қазақстанның ескі туристік брендін қалыптастыру және оның оң имиджін қалыптастыру

	
	Тапсырма. Шетелдік туристерді тарту

	
	Қаржы ресурстары
	
	
	млн.теңге
	
	
	13 000
	15 000
	15 000
	20 000
	20 000

	Экономиканың өсуіне арналған қаржы ресурстарының ЖИЫНЫ
	
	
	млн.теңге
	454
	604
	116 644
	166 754
	149 804
	213 074
	232 604

	
	2-бағыт: Азаматтардың өмір сүру сапасы мен әл-ауқатын арттыру

	7
	11 НҰИ.
Табысы ең төменгі күнкөріс деңгейінен төмен/кедейлік шегінен төмен халықтың үлесі, % 
(республика бойынша)
	Облыс әкімінің тиісті салаға жетекшілік ететін орынбасары Г.А. Елеуов, ЖҚҮжӘББ, ЭжБЖБ
	Ресми статистикалық деректер
	%
	5,2
	5
	5
	5
	5
	5
	

	
	облыс бойынша
	
	
	
	4
	3,9
	3,8
	3,6
	3,6
	3,5
	3,5

	
	Мақсат. Халықты жұмыспен қамтуға жәрдемдесу және әлеуметтік қолдаудың атаулылығын күшейту

	
	Тапсырма. 3,3 млн астам азаматты жұмысқа орналастыру, оның ішінде жастар - 2,3 млн адамнан кем емес

	
	Нәтиже көрсеткіші 1.1 Жұмысқа орналастырылған азаматтардың, оның ішінде жастардың саны (облыс бойынша)
	Қала әкімінің тиісті салаға жетекшілік ететін орынбасары Оралбаев А.У., ЖҚӘББ, ІСБ
	Ведомстволық есептілік
	 адам.
	31 346
оның ішінде жастар
16 718
	33 436 оның ішінде жастар
19 504
	33 436 оның ішінде жастар
22 639
	33 436 оның ішінде жастар
28 908
	33 436 оның ішінде жастар
29 256
	33 436 оның ішінде жастар
29 256
	33 436 оның ішінде жастар
29 256

	
	Ақтөбе қаласы бойынша
	
	
	
	8 060
оның ішінде жастар
5 510
	9 118 оның ішінде жастар
5 602
	10 019 оның ішінде жастар
6 730
	10 019 оның ішінде жастар
8 746
	10 019 оның ішінде жастар
8 949
	10 019 оның ішінде жастар
8 949
	10 019 оның ішінде жастар
8 949

	
	Қаржы ресурстары
	
	
	млн.
теңге
	1 519,2
	1 321,7
	640,5
	640,5
	640,5
	640,5
	640,5

	8.
	12 НҰИ.
Өңірлік стандарттар жүйесіне сәйкес әлеуметтік игіліктермен және қызметтермен қамтамасыз ету деңгейі (республика бойынша)
	Облыс әкімінің тиісті салаға жетекшілік ететін орынбасары Әбдікәрімов А.А., ЭжБЖБ
	Ведомстволық есептілік
	%
	90,4
	91,6
	92,7
	93,9
	95,2
	96
	

	
	Мақсат. Елді мекендердің типіне (қаласына, ауылына) және мөлшеріне (халық санына) байланысты объектілер мен көрсетілетін қызметтердің (игіліктердің) халыққа қолжетімділігінің ең төмен міндетті деңгейін қамтамасыз ету

	
	Нысаналы индикатор
Өңірлік стандарттар жүйесіне сәйкес әлеуметтік игіліктермен және қызметтермен қамтамасыз ету деңгейі (облыс бойынша)
	Қала әкімінің тиісті салаға жетекшілік ететін орынбасары Қуантайұлы Қ., ЭжҚБ
	Ведомстволық есептілік
	%
	82,4
	83,3
	84
	84,7
	85,4
	86,1
	86,8

	
	Ақтөбе қаласы бойынша
	
	
	
	88,7
	89,3
	94,5
	95,1
	95,3
	95,6
	95,9

	
	Тапсырма. Ауыл және қала тұрғындары үшін қолайлы орта құру

	
	3. Мәдениет және спорт

	
	Нәтиже көрсеткіші 3.2 Дене шынықтырумен және спортпен шұғылданатын азаматтар санын жалпы халықтың 50% - на дейін жеткізу
	Қала әкімінің тиісті салаға жетекшілік ететін орынбасары Оралбаев А.У., ДжСБ
	Ведомстволық есептілік
	%
	43
	44
	46
	48
	49
	50
	

	
	Ақтөбе қаласы бойынша
	
	
	
	42,4
	42
	45
	47,6
	48,7
	50
	50

	
	Қаржы ресурстары
	
	
	млн.
теңге
	1 745,5
	1 321,7
	94 620,9
	37 878,1
	832,5
	833
	834

	
	4. Жол инфрақұрылымы

	
	Нәтиже көрсеткіші 4.1 Жақсы және қанағаттанарлық жағдайда ішкі жолдардың үлесін арттыру
	Қала әкімінің тиісті салаға жетекшілік ететін орынбасары Ж.Т. Бисембин, ТҮКШЖКжАЖБ
	Ведомстволық есептілік
	%
	43
	54
	60
	65
	70
	75
	77

	
	Ақтөбе қаласы бойынша
	
	
	
	48
	59
	64,6
	69,6
	74,6
	79,6
	81,6

	
	Қаржы ресурстары
	
	
	млн.
теңге
	
	
	94 215,3
	121 635,3
	128 366
	33 000
	33 000

	
	5. Инженерлік инфрақұрылым

	
	Нәтиже көрсеткіші 5.1 Халықтың сумен жабдықтау қызметтеріне қолжетімділігін қамтамасыз ету
	Қала әкімінің тиісті салаға жетекшілік ететін орынбасары Ж.Т. Бисембин, ҚБ
	Ведомстволық есептілік
	%
	99,5
	100
	100
	100
	100
	100
	100

	
	Ақтөбе қаласы бойынша
	
	
	
	100
	100
	100
	100
	100
	100
	100

	
	Нәтиже көрсеткіші 5.2 Электр желілерінің тозуын азайту
	Қала әкімінің тиісті салаға жетекшілік ететін орынбасары Ж.Т. Бисембин, ТҮКШЖКжАЖБ, ҚБ
	Ведомстволық есептілік
	%
	72
	72
	69
	66
	63
	60
	58

	
	Ақтөбе қаласы бойынша
	
	
	
	77
	76
	74
	71
	68
	65
	63

	
	Нәтиже көрсеткіші 5.3 Жылумен жабдықтау желілерінің тозу деңгейі (халық саны бойынша есеп)
	Қала әкімінің тиісті салаға жетекшілік ететін орынбасары Ж.Т. Бисембин, ТҮКШЖКжАЖБ, ҚБ
	Ведомстволық есептілік
	%
	39,3
	38
	36,8
	35,5
	34,3
	33
	31,8

	
	Ақтөбе қаласы бойынша
	
	
	
	59
	58,3
	57,3
	56,5
	55,3
	54
	52,8

	
	Нәтиже көрсеткіші 5.4 Халықтың газбен жабдықтау инфрақұрылымымен қамтамасыз етілуі
	Қала әкімінің тиісті салаға жетекшілік ететін орынбасары Ж.Т. Бисембин, ҚБ
	Ведомстволық есептілік
	%
	95,7
	96,8
	97,1
	97,2
	97,9
	98,1
	98,5

	
	Ақтөбе қаласы бойынша
	
	
	
	100
	100
	100
	100
	100
	100
	100

	
	Қаржы ресурстары
	
	
	млн.
теңге
	
	
	384 877,5
	80 649,4
	27 900,5
	12 384,9
	27 429,1

	
	6. Қауіпсіздікті қамтамасыз ету

	
	6.1 Нәтиже көрсеткіштері:
Учаскелік полиция пункттерінің санын нормативтік деңгейге жеткізу
	Ақтөбе қаласы әкімі аппаратының басшысы М.И. Ершеге, Ақтөбе қ. ПБ
	Ведомстволық есептілік
	%
	85,1
	86,8
	88,5
	90,2
	91,3
	92,5
	100

	
	Ақтөбе қаласы бойынша
	
	
	
	84
	84
	84
	88
	92
	100
	100

	
	Қаржы ресурстары
	 
	
	млн.
теңге
	
	
	1 000
	1 627,1
	2 227,2
	
	

	
	7.Инфокоммуникациялық технологияларды дамыту

	
	7.1 Нәтиже көрсеткіштері:
Интернет желісіне қол жеткізуді қамтамасыз ету
	Ақтөбе қаласы әкімі аппаратының басшысы М.И. Ершеге
	Ведомстволық есептілік
	%
	96,8
	98
	99
	100
	100
	100
	100

	
	Ақтөбе қаласы бойынша
	
	
	
	90
	96,8
	99
	100
	100
	100
	100

	
	Қаржы ресурстары
	
	
	млн.теңге
	
	
	
	
	
	
	

	
	8. Білім беру

	
	Қаржы ресурстары
	
	
	млн.теңге
	
	
	5 900,6
	12 470
	8 000
	
	

	
	9. Денсаулық сақтау

	
	Қаржы ресурстары
	
	
	млн.теңге
	
	
	2 302,4
	85 289
	71 151,7
	
	

	
	10. Әлеуметтік қамсыздандыру

	
	Қаржы ресурстары
	
	
	млн.теңге
	
	
	
	210,3
	
	
	

	9.
	15 НҰИ.
Халықтың экологиялық өмір сапасына қанағаттану деңгейі, % (республика бойынша)
	Облыс әкімінің тиісті салаға жетекшілік ететін орынбасары Г.А. Елеуов, ТРТПРБ
	Ведомстволық деректер
	%
	55,8
	57,5
	59,2
	61
	62,8
	64,7
	

	
	облыс бойынша
	
	
	
	47,7
	56,3
	58,0
	59,8
	61,6
	63,4
	63,5

	
	Мақсаты. Орман ресурстарын, жануарлар дүниесі ресурстарын, табиғи-қорық қоры объектілерін сақтау, ұтымды пайдалану және молықтыру

	
	Нысаналы индикатор 4. 
Халықты қалдықтарды жинау және шығару жөніндегі қызметтермен қамтамасыз ету (%)
	Қала әкімінің тиісті салаға жетекшілік ететін орынбасары Ж.Т. Бисембин, ТҮКШЖКжАЖБ
	Ведомстволық деректер
	%
	74,9
	75,6
	76,6
	77,6
	79,6
	82,6
	82,6

	
	Ақтөбе қаласы бойынша
	
	
	
	87,5
	88
	89
	89,5
	90
	90,5
	91

	
	Нысаналы индикатор 5.
Көгалдандырылған және абаттандырылған қоғамдық кеңістіктердің алаңын ұлғайту (га)
	Қала әкімінің тиісті салаға жетекшілік ететін орынбасары Ж.Т. Бисембин, ТҮКШЖКжАЖБ
	Ведомстволық деректер
	га
	1462
	1500
	1550
	1600
	1650
	1700
	1750

	
	Ақтөбе қаласы бойынша
	
	
	
	351
	380
	410
	440
	470
	500
	530

	
	Қаржы ресурстары
	
	
	млн.теңге
	
	
	
	7 743,4
	10 972
	6 672
	2 630

	10.
	34 НҰИ.
Парниктік газдардың шекті көлемі, % (1990 жылғы деңгейге) (республика бойынша)
	ЭТРМ
	*
	%
	91
	90
	89
	88
	87
	86
	

	
	Мақсаты. Қазақстан Республикасының төмен көміртекті дамуға көшуі

	
	Нысаналы индикатор. Коммуналдық қалдықтарды қайта өңдеу және кәдеге жарату үлесі 
(облыс бойынша)
	Қала әкімінің тиісті салаға жетекшілік ететін орынбасары Ж.Т. Бисембин, ТҮКШЖКжАЖБ
	Ведомстволық деректер
	%
	22
	24
	25
	26
	27
	28
	29

	
	Ақтөбе қаласы бойынша
	
	
	
	19,1
	19,1
	19,3
	19,9
	20,5
	21,5
	22,8

	
	Қаржы ресурстары
	
	
	млн.теңге
	
	
	136
	500
	500
	1 000
	1 000

	Азаматтардың өмір сүру сапасы мен әл-ауқатын арттыруға арналған қаржы ресурстарының ЖИЫНЫ
	
	
	млн.теңге
	2 199,5
	1 925,7
	583 693,2
	348 643,1
	250 560,4
	54 530,4
	65 533,6

	
	3-бағыт: Басқа да мақсаттар

	
	Мақсаты: Мемлекеттік тілді дамыту

	1.
	Нысаналы индикатор. Мемлекеттік тілді меңгерген халықтың үлесі
	Қала әкімінің тиісті салаға жетекшілік ететін орынбасары Оралбаев А.У., МжТДБ
	Социологиялық зерттеу
	%
	86,2
	86,5
	87
	87,5
	88
	88,5
	89

	
	Ақтөбе қаласы бойынша
	
	
	
	60
	60,3
	60,4
	60,5
	60,6
	60,7
	60,8

	
	Тапсырма: Мемлекеттік тілді үйренуге жағдай жасау

	
	Қаржы ресурстары
	
	
	[bookmark: _GoBack]млн.теңге
	
	
	6,7
	7,1
	7,5
	8
	8,6

	
	Мақсаты. Тұрақты даму мақсаттарын іске асыру

	
	Тапсырма. Балалар мен әйелдерге қатысты тұрмыстық зорлық-зомбылықтың алдын алу

	2.
	Нысаналы индикатор 1. Отбасы-тұрмыстық саладағы әйелдер мен кәмелетке толмағандарға қатысты жасалған құқық бұзушылықтар саны
	Ақтөбе қаласы әкімі аппаратының басшысы М.И. Ершеге, Ақтөбе қ. ПБ
	Ведомстволық есептілік
	жағдайлар
	155
	182
	180
	178
	176
	174
	172

	
	Ақтөбе қаласы бойынша
	
	
	
	103
	130
	112
	111
	110
	109
	108

	
	Тапсырма. Ағынды суларды тазартумен қамтамасыз ету деңгейін арттыру

	3.
	Нысаналы индикатор 1.
Халықты ағынды суларды тазартумен қамту
	Қала әкімінің тиісті салаға жетекшілік ететін орынбасары Ж.Т. Бисембин, ТҮКШЖКжАЖБ
	Ведомстволық есептілік
	%
	70
	70
	70
	70
	73
	76
	80

	
	Ақтөбе қаласы бойынша
	
	
	
	100
	100
	100
	100
	100
	100
	100

	
	Тапсырма. Халықты тұрғын үймен қамтамасыз ету

	4.
	Нысаналы индикатор 1. Бір тұрғынды тұрғын үймен қамтамасыз ету
	Қала әкімінің тиісті салаға жетекшілік ететін орынбасары Қуантайұлы Қ., ЖҚСжҚҚБ
	Ресми статистикалық деректері
	ш.м.
	24,8
	25,1
	25,3
	25,5
	25,7
	25,9
	26,1

	
	Ақтөбе қаласы бойынша
	
	
	
	27,8
	28,1
	28,4
	28,7
	29
	29,3
	29,6

	
	Қаржы ресурстары
	
	
	млн.теңге
	
	
	8 585,9
	16 551
	7,5
	9 607
	8,6

	Өзге мақсаттарға арналған қаржы ресурстарының ЖИЫНЫ
	
	
	млн.теңге
	
	
	8 592,6
	16 558,1
	7,5
	9 615
	8,6

	
	ҚАРЖЫЛАНДЫ-РУДЫҢ  ЖАЛПЫ КӨЛЕМІ
	
	
	млн.теңге
	2 199,5
	1 925,7
	708 923,1
	531 948,1
	400 364,4
	277 211,4
	298 137,6

